Eugen Dühring
Store norske leksikon,Religion og filosofi,Filosofiens historie,Det 19. århundres filosofi
Eugen Dühring var en tysk filosofisk-økonomisk og naturvitenskapelig forfatter. I 1864 ble han privatdosent i Berlin, men ble fratatt sin forelesningsrett i 1874 på grunn av en rekke voldsomme angrep på enkelte av de øvrige lærere ved universitetet, særlig Hermann Helmholtz. I hele resten av sitt liv angrep han uforsonlig den offisielle vitenskap.
Dührings tenkning har mange berøringspunkter med August Comtes, Arthur Schopenhauers og Ludwig Feuerbachs filosofi. I økonomikken stod han i sterk motsetning til Friedrich Engels og marxistene, og hevdet i likhet med den amerikanske økonom H. C. Carey at det egentlig var samsvar mellom kapitalistenes og arbeiderklassens interesser. Anti-Dühring av Engels er rettet mot Dührings filosofiske, politiske og økonomiske oppfatninger.Dühring var uforsonlig antisemitt og er blitt betraktet som en av nasjonalsosialismens forløpere. Les mer i Store norske leksikon politisk filosofi Friedrich Engels